Ferentsvaroş GK
Ferentsvaroş Gimnastika Klubu (mac. Ferencvárosi Torna Club) — qısaca Ferentsvaroş və ya Fradi olaraq da bilinən Macarıstan Milli Çempionatında Budapeştin Ferentsvaroş rayonunu təmsil edən macar futbol klubudur. Ferentsvaroş 1899-cu ildə Ferenc Springer və Budapeştin 9-cu rayonu olan Ferentsvaroşun bir qrup yerli sakini tərəfindən təsis edilmişdir. Ferentsvaroş, finalda Turində Yuventusu 1–0 məğlub etdikdən sonra 1964–65-ci il şəhərlərarası Yarmarka Kubokunun qalibi olmasına görə beynəlxalq arenada yaxşı tanınır. Ferencvaros eyni yarışmada 1968-ci ildə Lids Yunaytedə, eləcə də 1974–75 mövsümündə UEFA Kuboklar Kubokunun finalında Kiyev Dinamoya uduzaraq ikinci olmuşdur. Klub ölkənin ən populyar kişi futbol komandasıdır. Ferentsvaroş TC bölmələrinə qadın futbolu, qadın həndbolu, kişi futzal, kişilər üçün hokkey, kişi həndbolu, kişilər üçün su polosu, velosiped idmanı, gimnastika, atletika, güləş, körlinq və üzgüçülük komandaları daxildir, onlardan bəziləri çox uğurludur. Klubun rəngləri yaşıl və ağdır və klubun maskotu yaşıl qartaldır, buna görə də klubun digər ləqəbi Yaşıl Qartallardır.